Sneeuberg Guest House & Backpackers is in 'n stil straat in die rustige dorpie, Nieu-Bethesda, geleë. Dis ongeveer 230 m van die middedorp af. Die dorp is veral bekend vir die Helen Martins Uilhuis. Sneeuberg Guest House & Backpackers se akkommodasie werk met sonkrag en is selfonderhoudend.
Daar is 'n gesinskamer en 'n slaapsaal. Die gesinskamer het slaapplek vir 4 mense met 'n dubbelbed, stapelbed en 'n en suite-badkamer. Die slaapsaal bied slaapplek aan 6 gaste op 3 dubbel-stapelbeddens. 'n Aparte badkamer is beskikbaar vir mense wat in die slaapsaal bly.
Daar is 'n gemeenskaplike sitkamer- en kombuis-area waar …
Daar is 'n gemeenskaplike sitkamer- en kombuis-area waar gaste kan ontspan en kosmaak. Die groot tuin bied braaigeriewe en oorgenoeg speelplek vir die kinders.
Saans word die eiendom belig deur die sprokiesagtige sonkragligte en tog bied die tuin nog genoeg donkerte sodat jy jouself in die sterrehemel kan verloor. Siende dat ons 'n avontuursentrum is, bied ons 'n hele rits aktiwiteite in die omliggende area: bergfietsroetes, motorfietsritte, voëlkyk, sterrekyk, perdry, en vele meer. 'n Staptog tot by die bokant van die Kompasberg is 'n absolute moet ? dit was boonop die inspirasie vir Sneeuberg se ontstaan!
Gaste wat na Sneeuberg Guest House & Backpackers gekyk het, het ook belangstelling getoon in die volgende lekke plekke:
Hillstraat, Nieu Bethesda, 6286, Oos-Kaap